10. 3. 87 De Europæiske Fællesskabers Tidende Nr. L 65/19 KOMMISSIONENS BESLUTNING af 18. februar 1987 om bemyndigelse af Den franske Republik til at indføre tilsyn inden for Fælles- skabet med indførslen af visse varer, der har oprindelse i Den tyske demokratiske Republik og er overgået til fri omsætning i visse medlemsstater (Kun den franske udgave er autentisk) ' (87/157/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 115, stk. 1, under henvisning til Kommissionens beslutning 80/47/ EØF af 20. december 1979 om de tilsyns- og beskyttelses- foranstaltninger, som medlemsstaterne kan bemyndiges til at træffe over for indførsel af visse varer, der har oprin- delse i tredjelande og er overgået til fri omsætning i en anden medlemsstat (1), særlig artikel 1 og 2, og ud fra følgende betragtninger : Ifølge beslutning 80/47/EØF skal medlemsstaterne have forudgående bemyndigelse fra Kommissionen, inden de indfører tilsyn inden for Fællesskabet med de i beslut- ningen omhandlede varer ; den franske regering har i henhold til artikel 2 i beslut- ning 80/47/EØF indgivet en anmodning til Kommis- sionen for De europæiske Fællesskaber om bemyndigelse til at indføre tilsyn inden for Fællesskabet med visse varer, der har oprindelse i Den tyske demokratiske Republik og er overgået til fri omsætning i alle de andre medlemssta- ter, bortset fra Forbundsrepublikken Tyskland ; for så vidt angår varer, der leveres af Den tyske demokra- tiske Republik til Forbundsrepublikken Tyskland i henhold til den interne tyske handelsordning, har de franske myndigheder erklæret, at de ønsker fortsat at påberåbe sig de rettigheder, som medlemsstaterne har ifølge den til Romtraktaten knyttede protokol vedrørende den tyske indenrigshandel og de dermed forbundne problemer ; Kommissionen har nøje undersøgt de oplysninger, der er indgivet af de franske myndigheder til støtte for denne anmodning på grundlag af de kriterier, der er omhandlet i beslutning 80/47/EØF ; Kommissionen har især undersøgt, om indførslen af de pågældende varer kunne undergives tilsynsforanstalt- ninger inden for Fællesskabet i henhold til artikel 2 i () EFT nr. L 16 af 22. 1. 1980, s. 14. beslutning 80/47/EØF, om der var givet oplysninger vedrørende de anførte økonomiske vanskeligheder, samt om der i de i beslutning 80/47/EØF fastsatte referenceår havde været fordrejninger i samhandelen, eller om der var indgivet ansøgninger om importdokumenter inden for Fællesskabet ; det fremgår af denne undersøgelse, at der er risiko for, at indførslen af de i bilaget omhandlede varer forværrer eller forlænger de eksisterende økonomiske vanskeligheder ; Frankrig bør derfor bemyndiges til at undergive den pågældende indførsel tilsyn inden for Fællesskabet indtil den 31. december 1988 — VEDTAGET FØLGENDE BESLUTNING : Artikel 1 I overensstemmelse med beslutning 80/47/EØF bemyn- diges Den franske Republik til indtil den 31. december 1988 at indføre tilsyn inden for Fællesskabet med de i bilaget-omhandlede varer, der har oprindelse i Den tyske demokratiske Republik og er overgået til fri omsætning i Belgien, Danmark, Spanien, Grækenland, Irland, Luxem- bourg, Nederlandene, Portugal og Det forenede Konge- rige. Artikel 2 Denne beslutning er rettet til Den franske Republik. Udfærdiget i Bruxelles, den 18. februar 1987. På Kommissionens vegne Willy DE CLERCQ Medlem af Kommissionen